לואיס רגיירו

לואיס פגולה רגיירו (בספרדית: Luis Regueiro Pagola; 1 ביולי 1908 – 6 בדצמבר 1995) היה כדורגלן ספרדי, ששיחק בעמדת החלוץ.

ביוגרפיה
רגיירו נולד באירון שבחבל הבסקים אשר בספרד. אחיו, פדרו רגיירו, היה גם כן כדורגלן והם שיחקו יחדיו בריאל אוניון ובריאל מדריד. רגיירו התחיל את הקריירה בריאל אוניון שם היה חלק מזכייתה בגביע הספרדי של 1927. משם עבר לריאל מדריד במדיה כבש 53 שערים ב-92 משחקי ליגה, וזכה עימה פעמיים בליגה ובגביע.

במהלך מלחמת האזרחים בספרד נבחר להיות לקפטן הנבחרת הבסקית. בשנת 1938 עבר לשחק בקבוצת אסקדי המקסיקנית, שנוסדה במקור בחבל הבסקים. בשנת 1940 עבר לשחק בקבוצת אסטוריאס המקסיקנית. הוא סיים את הקריירה שלו בקבוצה קלוב אמריקה, שאותה גם אימן.

במדי נבחרת ספרד עשה את הופעת הבכורה ב-22 במאי 1927 בהפסד 4–1 לצרפת. מאז והלך תפס את מקומו הקבוע בהרכב במשך כמעט לעשור. הוא השתתף באולימפיאדת 1928 וכבש צמד בסיבוב הראשון נגד מקסיקו ב-1–7. גם במונדיאל 1934 שיחק וכבש ברבע הגמר נגד המארחת איטליה בתיקו 1–1. ספרד הפסידה לה במשחק חוזר והמשיכה עד לזכייה בתואר. בסך הכל ערך במדיה 25 הופעות וכבש 16 שערים.

אחרי שפרש מקריירת הכדורגל שלו, השתקע במקסיקו והחל לעבוד בתעשיית העץ. רגיירו נפטר ב-6 בדצמבר 1995 במקסיקו סיטי שבמקסיקו, בגיל 87. בנו, לואיס רגיירו אורקיולה, הוא כדורגלן עבר ששיחק במדי נבחרת מקסיקו.

תארים
ריאל אוניון
 הגביע הספרדי: 1927
ריאל מדריד
 אליפות ספרד (2): 1931/32, 1932/33
 הגביע הספרדי (2): 1934, 1936
אסטוריאס
 הגביע המקסיקני (2): 1940, 1941

קישורים חיצוניים

מגני כדורגל ספרדים
חלוצי כדורגל בסקים
כדורגלנים בסקים
מאמני קלוב אמריקה
מאמני כדורגל ספרדים
משתתפי אולימפיאדת אמסטרדם (1928)
כדורגלני קלוב אמריקה
כדורגלני ריאל מדריד
כדורגלני נבחרת ספרד
כדורגלנים ספרדים
כדורגלני מונדיאל 1934
ספרדים שנולדו ב-1908
ספרדים שנפטרו ב-1995